CELEX: 62015TN0616
Language: et
Date: 2015-11-03 00:00:00
Title: Kohtuasi T-616/15: 3. novembril 2015 esitatud hagi – Transtec versus komisjon

25.1.2016   
            
            
               ET
            
            
               Euroopa Liidu Teataja
            
            
               C 27/67
            
         3. novembril 2015 esitatud hagi – Transtec versus komisjon
   (Kohtuasi T-616/15)
   (2016/C 027/85)
   Kohtumenetluse keel: prantsuse
   
      Pooled
   
   
      Hageja: Transtec (Brüssel, Belgia) (esindaja: advokaat L. Levi)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni otsused, mis sisalduvad 25. augusti, 27. augusti, 7. septembri, 16. septembri ja 23. septembri 2015. aasta kirjades ning puudutavad 624 388,73 euro suuruse summa tagasimaksmist;
            
         
               —
            
            
               mõista kostjalt välja 624 388,73 eurot, millele lisandub sellelt summalt arvestatud viivitusintress vastavalt Euroopa Keskpanga viiteintressimäärale, millele on lisatud kaks protsendipunkti;
            
         
               —
            
            
               mõista kostjalt välja hüvitis mittevaralise kahju eest, mille suurus on hinnatud sümboolselt 1 eurole;
            
         
               —
            
            
               mõista kõik kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1.
            
            
               Esimene väide, et on rikutud õiguskindluse põhimõtet, kuna vaidlustatud otsustel puudub kehtiv õiguslik alus.
            
         
               2.
            
            
               Teine väide, et on rikutud alusetu rikastumise põhimõtet, kuna 607 096,08 euro suurune summa, millele lisandub intress, on ära võetud hageja vara hulgast ja selle võrra on suurenenud komisjoni vara, ilma et sel rikastumisel oleks mingit õiguslikku alust.
            
         
               3.
            
            
               Kolmas väide, et on rikutud üheksanda Euroopa Arengufondi suhtes kohaldatava 27. märtsi 2003. aasta finantsmääruse artikleid 42, 44, 45 ja 47, kuna komisjon jättis kasutamata talle nende sätetega antud kaalutlusõiguse, samuti on rikutud proportsionaalsuse põhimõtet.
            
         
               4.
            
            
               Neljas väide, et on rikutud hea halduse põhimõtet, kuna komisjon eiras Euroopa Liidu põhiõiguste harta artiklit 41.
            
         
               5.
            
            
               Viies väide, et komisjon on teinud ilmselgeid hindamisvigu.